CELEX: C2004/239/31
Language: fi
Date: 2004-09-25 00:00:00
Title: Yhteisöjen ensimmäisen oikeusasteen tuomioistuimen tuomio, 6 päivänä heinäkuuta 2004, asiassa T-281/01, Hubert Huygens vastaan Euroopan yhteisöjen komissio (Henkilöstö — Arviointimenettely — Viivästys arviointikertomuksen laatimisessa — Kohtuullinen määräaika — Vahingonkorvauskanne — Henkinen kärsimys ja aineellinen vahinko — Ylennysmenettely — Implisiittinen kieltäytyminen kantajan ylentämisestä — Kumoamiskanne — Päätös kantajan ylentämättä jättämisestä vuoden 2000 ylennyskierroksella — Perustelujen puuttuminen — Päätös 54 virkamiehen ylentämisestä vuoden 2000 ylennyskierroksella — Tutkimatta jättäminen)

25.9.2004   
            
            
               FI
            
            
               Euroopan unionin virallinen lehti
            
            
               C 239/15
            
         
      YHTEISÖJEN ENSIMMÄISEN OIKEUSASTEEN TUOMIOISTUIMEN TUOMIO,
   6 päivänä heinäkuuta 2004,
   asiassa T-281/01, Hubert Huygens vastaan Euroopan yhteisöjen komissio (1)
   
   (Henkilöstö - Arviointimenettely - Viivästys arviointikertomuksen laatimisessa - Kohtuullinen määräaika - Vahingonkorvauskanne - Henkinen kärsimys ja aineellinen vahinko - Ylennysmenettely - Implisiittinen kieltäytyminen kantajan ylentämisestä - Kumoamiskanne - Päätös kantajan ylentämättä jättämisestä vuoden 2000 ylennyskierroksella - Perustelujen puuttuminen - Päätös 54 virkamiehen ylentämisestä vuoden 2000 ylennyskierroksella - Tutkimatta jättäminen)
   (2004/C 239/31)
   Oikeudenkäyntikieli: ranska
   Asiassa T-281/01, Hubert Huygens, Euroopan yhteisöjen komission virkamies, kotipaikka Olm (Luxemburg), edustajanaan asianajaja S. Nyssens, prosessiosoite Luxemburgissa, vastaan Euroopan yhteisöjen komissio (asiamiehinään J. Curral ja F. Clotuche-Duvieusart, prosessiosoite Luxemburgissa), jossa kantaja yhtäältä vaatii korvausta vahingosta, jonka se on kärsinyt arviointikierroksella 1997/1999 kantajan arviointimenettelyssä tapahtuneen viivästyksen johdosta, ja jossa kantaja toisaalta vaatii ensimmäisen oikeusasteen tuomioistuinta kumoamaan komission implisiittisen päätöksen tästä viivästyksestä aiheutuneen vahingon korvaamisesta kieltäytymisestä, komission implisiittisen päätöksen kantajan palkkaluokkaan B1 ylentämättä jättämisestä vuoden 2000 ylennyskierroksella ja komission päätöksen 54 virkamiehen palkkaluokkaan B1 ylentämisestä vuoden 2000 ylennyskierroksella sekä joka tapauksessa Euroopan yhteisöjen virallisten julkaisujen toimiston johtajan päätöksen 4 virkamiestä palkkaluokkaan B1 ylentämisestä vuoden 2000 ylennyskierroksella, yhteisöjen ensimmäisen oikeusasteen tuomioistuin (ensimmäinen jaosto), toimien kokoonpanossa: presidentti B. Vesterdorf sekä tuomarit P. Mengozzi ja M. E. Martins Ribeiro, kirjaaja: hallintovirkamies J. Plingers, on 6.7.2004 antanut tuomion, jonka tuomiolauselma on seuraava:
   
               1)
            
            
               Komissio velvoitetaan suorittamaan kantajalle 500 euron summa korvauksena kantajalle aiheutuneesta henkisestä kärsimyksestä.
            
         
               2)
            
            
               Komission päätös, jolla kantaja on jätetty ylentämättä palkkaluokkaan B1 vuoden 2000 ylennyskierroksella ja joka käy ilmi 6.4.2000 päivätyssä hallinnollisessa tiedotuksessa nro 31 julkaistusta tähän palkkaluokkaan ylennettyjen virkamiesten luettelosta, kumotaan.
            
         
               3)
            
            
               Kanne hylätään muilta osin.
            
         
               4)
            
            
               Komissio velvoitetaan korvaamaan oikeudenkäyntikulut.
            
         
      (1)  EYVL C 3, 5.1.2002.